《次韵牧庵禅师持公见贻一首》
宋代·刘一止

衲底摩尼直万金，半生空探九渊寻。波离忏罪何名罪，老可安心不见心。

碧涧寒泉流自古，斋厨煮菜味常今。牧庵已断人牛迹，纯白何妨黑半侵。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。